ગઈ કાલે દક્ષિણ કાશ્મીરના પુલવામાં જીલ્લામાં કેટલાક શંકાસ્પદ આતંકીઓ પોલીસ ચોકી પરથી રાઈફલ ચોરીને ફરાર થઇ ગયા હતા. ભારત તરફથી કરવામાં આવેલી સર્જીકલ સ્ટ્રાઈક પછી પણ પાકિસ્તાનની બાજુથી ઘૂસણખોરી રોકાવાની કોઈ શક્યતાઓ જોવા મળી નથી રહી. પાકિસ્તાને મોકલેલા આતંકીઓ રોજ રોજ ભારતમાં હુમલા કરતા રહે છે. જેના કારણે ગૃહ પ્રધાને પાકિસ્તાનને કડક ચેતવણી આપતા કહ્યું છે કે હવે જો હુમલો થશે તો અમે ગોળીઓ નહિ ગણીએ, સરહદનું રક્ષણ કરવાની જવાબદારી બોર્ડર સિક્યુરીટી ફોર્સ એટલે કે BSFની છે. ગૃહ પ્રધાન રાજનાથ સિંહે સરહદી સુરક્ષા વધુ મજબુત કરાવા માટે પુરા બે દિવસ રાજસ્થાન સરહદ પર રોકાયા હતા. પાકિસ્તાન સાથેની સરહદને ઇઝરાયેલ ફિલીસ્તાન જેવી લોખંડી બનાવવા માટે હજુ રાજનાથસિહે ઘણા અગત્યના કામ કરવા પડશે.